"“ngiwunyathelile umhlaba ngezinyawo zami, ngelula amehlo ami ebubanzini bawo, futhi ngihambile phakathi kwabo bonke abantu, nganambitha ubumnandi, ubumuncu, ukubaba, nezinongo ezimbi abantu asebedlule kukho.” le nkulumo, noma ibonakala isobala, ayilula neze ukuqondakala. noma isihloko sesiguqukile, empeleni sisenjengoba sinjalo: sisenza isintu simazi ekubeni yinyama kwakhe. yini unkulunkulu ethi ubuzwile ubumnandi, ubumuncu, ukubaba nezinongo ezimbi abantu asebedlule kukho? usho ngani ukuthi uhambile phakathi kwabo bonke abantu? unkulunkulu ungumoya, kodwa futhi ungumuntu oyinyama. umoya, ongaboshiwe wukwehluleka komuntu, ungahamba phezu kwawo wonke umhlaba, ubone wonke umhlaba ngokujeqeza okukodwa zwi. kulokhu umuntu uyabona ukuthi umoya kankulunkulu ugcwalisa umkhathi wonke futhi umboze umhlaba kusuka egumbini kuya kwelinye; ayikho indawo engahlelwanga yizandla zakhe, ayikho indawo engenazimpawu zokunyathela kwezinyawo zakhe. noma umoya, ekubeni yinyama, ezalwe wawumuntu, akayeki, ekuphileni njengomoya, ukudinga zonke izinto ezidingwa ngabantu, kodwa, njengomuntu ojwayelekile, udla ukudla, agqoke izingubo, alale, futhi ahlale endaweni yokuhlala, enze konke okwenziwa ngumuntu ojwayelekile. khona manjalo, ngenxa yokwehluka kwengaphakathi lakhe, akafani nalokhu esihlale sikhuluma ngakho ukuthi kungumuntu. noma edlula kukho konke ukuhlupheka kwesintu, akuthi ngenxa yalokho bese ewushiya umoya; nakuba yena ejabulela isibusiso, kodwa akuthi ngalokho bese ekhohlwa ngumoya. umoya nomuntu kuhlanganiswe ukuzwana okuthulile; kokubili akwehlukaniseki, futhi akukaze kwehlukaniswe. ngoba umuntu ungukuba yinyama komoya, futhi uvela kumoya, kumoya onesimo esithile, ngakho umoya ohlala enyameni akavele aguquguquke nje, okusho ukuthi, akenzi izinto ezingahambisani nemvelo, okuwukuthi, lo moya awukwazi ukushiya umzimba oyinyama, ngoba uma ubengakwenza lokho, isenzo sikankulunkulu sokuba yinyama besiyolahlekelwa yiwo wonke umqondo waso. kusekuvezweni komoya emzimbeni oyinyama kuphela lapho isintu singenziwa simazi unkulunkulu wokoqobo uqobo lwakhe, futhi yileso sikhathi kuphela lapho kugcwaliswa khona intando kankulunkulu. kungemuva kokuba unkulunkulu ethule umoya nenyama ngokwehlukana esintwini kuphela lapho ekhombisa khona ubumpumputhe nokungalaleli komuntu: “kodwa umuntu akaze angibone ngokweqiniso, futhi akazange angiqaphele ngihamba ezweni.” kolunye uhlangothi, unkulunkulu uthi, okungaziwa umhlaba, uzifihla emzimbeni wenyama, engagili zimanga ukuze abantu bazibone; kolunye futhi uhlangothi, uyakhononda esintwini ngokungamazi. nokho, akukho mpikiswano kulokhu. empeleni, uma sekubukwa imininingwane yakho, akulukhuni ukubona ukuthi kunezinhlangothi ezimbili endleleni unkulunkulu afeza ngayo izinhloso zakhe. manje, uma unkulunkulu ubengenza izimpawu nezigameko ezingejwayelekile, ngaphandle kokwenza noma yimuphi umsebenzi omningi, ubengavele aqalekise umuntu athi lowo muntu akafe, lowo muntu avele afe khona lapho, obekuyokwenza wonke umuntu akholwe; kodwa lokho bekungeke kuyifeze inhloso kankulunkulu yokuba yinyama. inyathelo ngenyathelo, wonke umuntu uya ngokuya emazi unkulunkulu wokoqobo, kuthi ngenxa yalokhu, indawo ebihleli usathane enhliziyweni yomuntu iqedwe ngokuphelele ngenkathi indawo kankulunkulu ikhula. ngaphambili, unkulunkulu owayekhona emiqondweni yabantu wayebonakala njengesithombe sobusathane, unkulunkulu ongathinteki, ongabonakali, kodwa umuntu wayekholwa ukuthi lo nkulunkulu wayengagcini ngokuba khona nje kodwa futhi wayekwazi ukwenza yonke imigilingwane yezimpawu nokwembula yonke inhlobo yezimfihlakalo, njengokwesabeka kwabaphethwe amadimoni. lokhu kwanele ukuqinisekisa ukuthi unkulunkulu, ezingqondweni zabantu, akasona isithombe sikankulunkulu kodwa enye into engeyena unkulunkulu. unkulunkulu uthi ufuna ukuthola indawo engango--0.1% wenhliziyo yomuntu, nokuthi yilona zinga eliphezulu kakhulu alifuna esintwini. akuyikho kuphela ukuthi kukhona ingxenye eludlana kule nkulumo; kukhona futhi ingxenye eyiqiniso. ukuba ibingachazwanga ngale ndlela, abantu bebeyokubona kuphansi kakhulu lokhu okufunwa ngunkulunkulu kubona, kube sengathi unkulunkulu ubazi kancane kakhulu. akukhona ukusebenza komqondo womuntu lokhu?